Tramp AQSh maxsus xizmatlarini soddalikda aybladi

AQSh prezidenti Donald Tramp mamlakat maxsus xizmatlarini Eron tahdidiga munosabat masalasida ishonuvchanlik va befarqlikda aybladi. Bu haqda “Korrespondent.net” xabar bermoqda.

“Maxsus xizmat vakillari Eron tahdidiga kelganda o‘ta passiv va sodda ko‘rinadi. Ular xato qilmoqda! Eron raketalarni sinab ko‘rmoqda va jar yoqasida yuribdi. Ularni to‘xtatib turgan yagona holat — vayron bo‘layotgan iqtisodiyoti. Balki razvedka maktabga qaytishi kerakdir”, — kinoya qildi Tramp.
Tramp Milliy razvedka direktori Den Koutsning maxsus xizmat Eronning yadro dasturi ustida ishlayotganiga “ishonmasligi” haqidagi bayonotiga shu tariqa munosabat bildirdi.